Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 846

a 255/2000. (XII. 25.) Korm. rendelethez Az ISPA program pénzügyi lebonyolítási rendje a Magyar Államkincstárban Az ISPA program pénzügyi lebonyolítása a központi beruházások finanszírozási rendje alapulvételével — az ISPA program sajátosságait figyelembe véve — az alábbiak szerint valósul meg. A pénzügyi lebonyolítás három típusú számlán történik, melyből kettő alapvetően a források fogadására és továbbítására, a harmadik pedig a források összevezetésére és a tényleges kifizetések lebonyolítására szolgál. A központi beruházások lebonyolítására szolgáló Kincstári analitikus nyilvántartási rendszernek, az ehhez kapcsolódó azonosítószám rendszernek és a pénzforgalom elkülönített számlákon történő lebonyolításának biztosítania kell a pénzforgalom, az igénybe vett források átláthatóságát, valamint a hazai, az EU és az egyéb források összekapcsolódása révén a kedvezményezettek felé az egységes pénzforgalmi lebonyolítást. I. A lebonyolításhoz kapcsolódó számlák és szervezetek A lebonyolításra szolgáló számlák megnyitása a pénzforgalomról szóló MNB rendelkezés, a 36/1999. (XII. 27.) PM rendelet és a Kincstár belső szabályzatai előírásának megfelelően történik. A megnyitásra kerülő számlák működtetési (számlavezetési) költségei elszámolása az MNB terhelése alapján a központi költségvetés terhére történik a Pénzügyminisztérium fejezet 17. Egyéb költségvetési kiadások, 1. Vegyes kiadások cím alatt.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes